title: Komisjoni rakendusmäärus (EL) nr 455/2012, 22. mai 2012 , teatavate kaupade klassifitseerimise kohta kombineeritud nomenklatuuris

text:
               31.5.2012

               ET

               Euroopa Liidu Teataja

               L 141/5

         KOMISJONI RAKENDUSMÄÄRUS (EL) nr 455/2012,
   22. mai 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.

               (5)

               Käesoleva määrusega ettenähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. mai 2012

            Komisjoni nimel presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  EÜT L 302, 19.10.1992, lk 1.

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Toode, mille koostis massiprotsentides on järgmine:

                              —

                              vähendatud rasvasisaldusega piimast valmistatud mozzarella juust

                              45

                              —

                              kattekiht,

                              55
                              mis koosneb järgmisest:

                                          —

                                          nisu- ja riisijahu

                                          25–30

                                          —

                                          vesi

                                          20–25

                                          —

                                          munapulber (kogu munast)

                                          < 2

                                          —

                                          keskmise rasvasusega kõva juust

                                          < 2

                                          —

                                          sool

                                          < 2

                                          —

                                          vürtsid, lõhna- ja maitseained

                                          < 2

                                          —

                                          inuliin

                                          < 2

                                          —

                                          paksendi (E 464)

                                          < 2

                                          —

                                          kaerakiud

                                          < 2

                                          —

                                          päevalilleõli

                                          < 2

                        Toode koosneb juustutükist või -pulkadest, mis enne pakkimist ja külmutamist on mitmes etapis kaetud kattekihiga. Sisaldab maitsetaimi ja vürtse, ei ole keedetud ega eelküpsetatud.
                  Toode on külmutatud, tavaliselt pakitud suletud plastikkotti ja/või pappkarpi. Enne söömist küpsetatakse õlis; süüakse sooja suupistena.

                  2106 90 98

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 2106, 2106 90 ja 2106 90 98 sõnastusega.
                  Toodet iseloomustab kattekiht, mis massiprotsentides moodustab üle 50 %. Seepärast ei või toodet klassifitseerida gruppi 04, kuna tootel ei ole enam juustu omadusi.
                  Seepärast tuleb toode klassifitseerida CN-koodi 2106 90 98 alla kui muu, mujal nimetamata toiduvalmistis.


title: Nõukogu rakendusmäärus (EL) nr 21/2013, 10. jaanuar 2013 , millega laiendatakse Hiina Rahvavabariigist pärit teatavate hõreda koega klaaskiust kangaste impordi suhtes rakendusmäärusega (EL) nr 791/2011 kehtestatud lõplikku dumpinguvastast tollimaksu teatavate Taiwanist ja Taist saadetud hõreda koega klaaskiust kangaste impordile, olenemata sellest, kas need deklareeritakse Taiwanist ja Taist pärinevatena või mitte

text:
               16.1.2013

               ET

               Euroopa Liidu Teataja

               L 11/1

         NÕUKOGU RAKENDUSMÄÄRUS (EL) nr 21/2013,
   10. jaanuar 2013,
   millega laiendatakse Hiina Rahvavabariigist pärit teatavate hõreda koega klaaskiust kangaste impordi suhtes rakendusmäärusega (EL) nr 791/2011 kehtestatud lõplikku dumpinguvastast tollimaksu teatavate Taiwanist ja Taist saadetud hõreda koega klaaskiust kangaste impordile, olenemata sellest, kas need deklareeritakse Taiwanist ja Taist pärinevatena või mitte
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „algmäärus”), eriti selle artiklit 13,
   võttes arvesse Euroopa Komisjoni ettepanekut
   ning arvestades järgmist:
   1.   MENETLUS

   1.1.   Kehtivad meetmed

               (1)

               Nõukogu kehtestas rakendusmäärusega (EL) nr 791/2011 (2) (edaspidi „esialgne määrus”) Hiina Rahvavabariigist (edaspidi „HRV”) pärit teatavate hõreda koega klaaskiust kangaste impordi suhtes 62,9 % suuruse lõpliku dumpinguvastase tollimaksu kõigi äriühingute puhul, keda ei ole loetletud kõnealuse määruse artikli 1 lõikes 2 või I lisas. Edaspidi nimetatakse neid meetmeid „kehtivateks meetmeteks” ning esialgses määruses sätestatud meetmete kehtestamise aluseks olnud uurimist „esialgseks uurimiseks”.

         1.2.   Taotlus

               (2)

               10. aprillil 2012 esitati Euroopa Komisjonile (edaspidi „komisjon”) algmääruse artikli 13 lõike 3 ja artikli 14 lõike 5 kohane taotlus uurida võimalikku kõrvalehoidmist HRVst pärit teatavate hõreda koega klaaskiust kangaste impordi suhtes kehtestatud dumpinguvastastest meetmetest ning kehtestada Taiwanist ja Taist saadetud teatavate hõreda koega klaaskiust kangaste suhtes registreerimisnõue, olenemata sellest, kas need on deklareeritud Taiwanist ja Taist pärinevatena või mitte.

               (3)

               Taotluse esitasid neli liidu hõreda koega klaaskiust kangaste tootjat: Saint-Gobain Adfors CZ s.r.o., Tolnatext Fonalfeldolgozo es Muszakiszovet-gyarto Bt., Valmieras „Stikla Skiedra” AS ja Vitrulan Technical Textiles GmbH.

               (4)

               Taotluses esitati piisavalt esmapilgul usutavaid tõendeid, et pärast kehtivate dumpinguvastaste meetmete kehtestamist toimus oluline kaubandusstruktuuri muutus, mis hõlmas eksporti HRVst, Taiwanist ja Taist Euroopa Liitu, ja millele ei ole muud piisavat põhjust ega majanduslikku õigustust kui kehtivate meetmete kehtestamine. Väidetavalt oli kaubandusstruktuuri sellise muutuse põhjuseks HRVst pärit teatavate hõreda koega klaaskiust kangaste ümberlaadimine Taiwanis ja Tais.

               (5)

               Lisaks nähtus tõendusmaterjalist, et kehtivate meetmete parandavat mõju oli kahjustatud nii koguste kui ka hindade osas. Tõendusmaterjal näitas, et suurenenud import Taiwanist ja Taist toimus hinnaga, mis oli madalam kui esialgses uurimises kindlaksmääratud mittekahjustav hind.

               (6)

               Lisaks kõigele muule viitasid tõendid sellele, et Taiwanist ja Taist saadetud teatavaid hõreda koega klaaskiust kangaid müüakse dumpinguhinnaga, võrreldes esialgse uurimise ajal kindlaksmääratud normaalväärtusega.

         1.3.   Algatamine

               (7)

               Olles pärast nõuandekomiteega konsulteerimist kindlaks teinud, et on olemas piisavalt esmapilgul usutavaid tõendeid uurimise algatamiseks algmääruse artikli 13 lõike 3 ja artikli 14 lõike 5 kohaselt, algatas komisjon määrusega (EL) nr 437/2012 (3) (edaspidi „algatamismäärus”) uurimise. Vastavalt algmääruse artikli 13 lõikele 3 ja artikli 14 lõikele 5 esitas komisjon algatamismääruse kohaselt tolliasutustele nõude registreerida Taiwanist ja Taist saadetud teatavate hõreda koega klaaskiust kangaste import.

         1.4.   Uurimine

               (8)

               Komisjon teatas ametlikult HRV, Taiwani ja Tai ametiasutustele, nende riikide eksportivatele tootjatele, teadaolevalt asjaga seotud liidu importijatele ja liidu tootmisharule uurimise algatamisest. Küsimustikud saadeti HRV, Taiwani ja Tai tootjatele/eksportijatele, kes olid komisjonile teada taotlusest või Taipei esinduse ja Tai Kuningriigi Euroopa Liidu esinduse kaudu. Küsimustikud saadeti ka taotluses nimetatud liidu importijatele. Huvitatud isikutele anti võimalus teha oma seisukohad kirjalikult teatavaks ja taotleda ärakuulamist algatamismääruses sätestatud tähtaja jooksul. Kõiki isikuid teavitati, et koostööst hoidumise tagajärjeks võib olla algmääruse artikli 18 kohaldamine ja järelduste tegemine kättesaadavate andmete alusel.

               (9)

               Meetmetest kõrvalehoidmise küsimustik saadeti kaheksale Taiwani ja seitsmele Tai äriühingule. Mõned Taiwani ja Tai äriühingud andsid teada, et ei soovi olla käsitletud huvitatud isikutena, sest nad ei tooda uurimisalust toodet ja/või ei ekspordi seda liitu. Ülejäänud kahe vaatlusaluse riigi teadaolevad äriühingud ei andnud endast üldse teada. Küsimustikule ei esitanud vastuseid ükski äriühing. Meetmetest kõrvalehoidmise küsimustikud saadeti lisaks 44 HRV äriühingule. Vaatamata sellele ei andnud ükski nendest HRV eksportivatest tootjatest endast teada ega esitanud küsimustikule vastuseid. Küsimustikud saadeti ka liidu importijatele, kuid ka neist ei andnud ükski endast teada ega esitanud küsimustikule vastuseid.

         1.5.   Uurimisperiood

               (10)

               Uurimine toimus ajavahemikul 1. jaanuar 2009 kuni 31. märts 2012 (edaspidi „uurimisperiood”). Andmeid koguti uurimisperioodi kohta muu hulgas selleks, et uurida väidetavaid kaubandusstruktuuri muutusi. Üksikasjalikumaid andmeid koguti 1. aprillist 2011 kuni 31. märtsini 2012 kestnud aruandeperioodi kohta (edaspidi „aruandeperiood”), et uurida kehtivate meetmete parandava mõju võimalikku kahjustamist ja dumpingu esinemist.

         2.   UURIMISE TULEMUSED

   2.1.   Üldised märkused

               (11)

               Kooskõlas algmääruse artikli 13 lõikega 1 hinnati võimalikku meetmetest kõrvalehoidmist, analüüsides järgmist: kas HRV, Taiwani, Tai ja liidu vahelise kaubanduse struktuuris esines muutusi; kas eespool nimetatud muutuse tingis tava, protsess või toiming, mille puhul ei esinenud ühtki muud piisavat põhjust või majanduslikku õigustust peale tollimaksu kehtestamise; kas oli tõendeid kahju tekitamise kohta või kahjustati tollimaksu parandavat mõju uurimisaluse toote hindade ja/või koguste osas; ning kas esines tõendeid dumpingu kohta võrreldes esialgse uurimise käigus varem kindlaksmääratud normaalväärtustega, vajadusel kooskõlas algmääruse artikli 2 sätetega.

         2.2.   Vaatlusalune toode ja uurimisalune toode

               (12)

               Vaatlusalune toode on määratletud esialgses uurimises: hõreda koega klaaskiust kangad, mille koeruudu pikkus ja laius on üle 1,8 mm ja mis kaaluvad rohkem kui 35 g/m2, välja arvatud klaaskiust plaadid, mis pärinevad Hiina Rahvavabariigist ja kuuluvad praegu CN-koodide ex 7019 51 00 ja ex 7019 59 00 alla.

               (13)

               Uurimisalune toode on eelmises põhjenduses määratletud toode, mis on saadetud Taiwanist ja Taist, olenemata sellest, kas see deklareeritakse Taiwanist ja Taist pärinevana või mitte.

               (14)

               Uurimine näitas, et HRVst liitu eksporditud ning Taiwanist ja Taist liitu saadetud eespool määratletud hõreda koega klaaskiust kangastel on ühesugused füüsikalised ja tehnilised põhiomadused ja sama otstarve, mistõttu neid käsitatakse samasuguste toodetena algmääruse artikli 1 lõike 4 tähenduses.

         2.3.   Koostöö ulatus ja kaubandusmahu kindlaksmääramine

               (15)

               Nagu põhjenduses 9 märgitud, ei esitanud küsimustikule vastuseid ükski äriühing, mis tähendab, et Taiwani eksportivad tootjad ei teinud koostööd, mistõttu jäid ära ka kohapealsed kontrollkäigud. Järeldused Taiwanist liitu imporditavate teatavate hõreda koega klaaskiust kangaste ning vaatlusaluse toote ekspordi kohta HRVst Taiwani tuli teha kättesaadavate andmete põhjal kooskõlas algmääruse artikli 18 lõikega 1. Taiwanist liitu toimuva impordi üldmahu kindlakstegemiseks kasutati COMEXTi andmeid ja Hiinast Taiwani toimuva ekspordi üldmahu kindlakstegemiseks kasutati Hiina riiklikku statistikat.

               (16)

               Tai eksportivad tootjad ei teinud samuti koostööd ega esitanud küsimustikule vastuseid, mistõttu jäid ära kohapealsed kontrollkäigud. Järeldused Taist liitu imporditavate teatavate hõreda koega klaaskiust kangaste ning vaatlusaluse toote ekspordi kohta HRVst Taisse tuli teha kättesaadavate andmete põhjal kooskõlas algmääruse artikli 18 lõikega 1. Taist liitu toimuva impordi üldmahu kindlakstegemiseks kasutati COMEXTi andmeid ja HRVst Taisse toimuva ekspordi üldmahu kindlakstegemiseks kasutati Hiina riiklikku statistikat.

               (17)

               Hiina eksportivad tootjad koostööd ei teinud. Seega tuli järeldused liitu imporditava vaatlusaluse toote ning teatavate hõreda koega klaaskiust kangaste ekspordi kohta HRVst Taiwani ja Taisse teha kättesaadavate andmete põhjal kooskõlas algmääruse artikli 18 lõikega 1. Sel juhul kasutati HRVst liitu toimuva impordi üldmahu kindlakstegemiseks jälle COMEXTi andmeid. HRVst Taiwani ja Taisse toimuva ekspordi üldmahu kindlakstegemiseks kasutati Hiina riiklikku statistikat.

               (18)

               COMEXTi statistikas registreeritud impordimaht hõlmab laiemat tooterühma kui vaatlusalune toode ja uurimisalune toode. Kuid liidu tootmisharu esitatud andmete põhjal on siiski võimalik kindlaks teha, et oluline osa sellest impordimahust hõlmas vaatlusalust toodet ja uurimisalust toodet. Seega võib neid andmeid kasutada kaubandusstruktuuri muutumise kindlakstegemiseks.

         2.4.   Kaubandusstruktuuri muutumine

               (19)

               Vaatlusaluse toote import HRVst liitu vähenes oluliselt pärast ajutiste meetmete kehtestamist 2011. aasta veebruaris (4) ja pärast lõplike meetmete kehtestamist 2011. aasta augustis esialgse määrusega.

               (20)

               Uurimisaluse toote kogueksport Taiwanist liitu suurenes 2011. aastal märkimisväärselt, eriti pärast lõplike meetmete kehtestamist 2011. aasta augustis. COMEXTi andmete kohaselt suurenes eksport Taiwanist liitu 2011. aasta teisel poolaastal järsult, samas kui eelnevatel aastatel oli see olnud vaevumärgatav. Pärast meetmetest kõrvalehoidmise uurimise algatamist 2011. aasta novembris Hiinast pärinevate Malaisia kaudu saadetud hõreda koega kangaste suhtes (5) suurenes import 2012. aasta esimeses kvartalis plahvatuslikult. Seda suundumust kinnitab vastav Hiina statistika hõreda koega klaaskiust kangaste HRVst Taiwani eksportimise kohta.

               (21)

               Tai uurimisaluse toote kogueksport liitu suurenes 2011. aastal järsult. COMEXTi andmete kohaselt suurenes eksport Taist liitu 2011. aasta juunist kuni augustini plahvatuslikult, samas kui eelnevatel aastatel oli see olnud vaevumärgatav. Pärast meetmetest kõrvalehoidmise uurimise algatamist 2011. aasta novembris HRVst pärinevate Malaisia kaudu saadetud hõreda koega kangaste suhtes (6) suurenes import 2012. aasta esimeses kvartalis veelgi. Seda suundumust kinnitab ka vastav Hiina statistika hõreda koega klaaskiust kangaste Hiinast Taisse eksportimise kohta.

               (22)

               Tabelis 1 on esitatud teatavate hõreda koega klaaskiust kangaste HRVst, Taiwanist ja Taist liitu toimunud impordi kogused 1. jaanuarist 2009 kuni 31. märtsini 2012.

                  Tabel 1

                           Impordimahud
                           (miljonit m2)

                           2009

                           2010

                           2011

                           1.4.2011 – 31.3.2012

                           Hiina

                           294,90

                           383,72

                           193,07

                           121,30

                           Taiwan

                           1,33

                           1,03

                           10,67

                           17,07

                           Tai

                           0,66

                           0,04

                           10,40

                           24,11

                              Allikas: COMEXTi statistika.

                     COMEXTi andmed on esitatud kilogrammides, vaatlusalust toodet on mõõdetud aga ruutmeetrites. Liidu tootmisharu esitas ümberarvestuskursid menetlusega hõlmatud kahele koodile, mida kasutati tabelis toodud andmete arvutamiseks.

               (23)

               Andmetest nähtub selgelt, et 2009. ja 2010. aastal oli import Taiwanist ja Taist liitu tühine. Samas pärast meetmete kehtestamist 2011. aastal suurenes import järsult ja asendas osaliselt HRV ekspordi liidu turule, kui pidada silmas mahtu. Lisaks sellele on pärast kehtivate meetmete võtmist märgatavalt langenud HRV eksport liitu (70 %).

               (24)

               Samal ajavahemikul võib täheldada ka drastilist kasvu hõreda koega klaaskiust kangaste ekspordis HRVst Taiwani. Võrdlemisi väike ekspordikogus 2009. aastal (748 000 m2) suurenes järsult 14,39 miljoni m2-ni aruandeperioodi ajal.

               (25)

               Tabelis 2 on esitatud hõreda koega klaaskiust kangaste eksport HRVst Taiwani 1. jaanuarist 2009 kuni 31. märtsini 2012.

                  Tabel 2

                           Taiwan

                           2009

                           2010

                           2011

                           1.4.2011 – 31.3.2012

                           Kogus
                           (miljonit m2)

                           0,75

                           2,45

                           7,58

                           14,39

                           Muutus aastas (%)

                           227

                           209

                           90

                           Indeks (2009 = 100)

                           100

                           327

                           1 011

                           1 919

                              Allikas: Hiina statistika.

               (26)

               Sama suundumust võib täheldada ka hõreda koega klaaskiust kangaste ekspordis HRVst Taisse. 2009. aastal oli ekspordimaht vaid 1,83 miljonit m2, mis suurenes plahvatuslikult 41,70 miljoni m2-ni aruandeperioodil.

               (27)

               Tabelis 3 on esitatud hõreda koega klaaskiust kangaste eksport HRVst Taisse 1. jaanuarist 2009 kuni 31. märtsini 2012.

                  Tabel 3

                           Tai

                           2009

                           2010

                           2011

                           1.4.2011 – 31.3.2012

                           Kogus
                           (miljonit m2)

                           1,83

                           9,80

                           25,51

                           41,70

                           Muutus aastas (%)

                           436

                           160

                           63

                           Indeks (2009 = 100)

                           100

                           535

                           1 394

                           2 279

                              Allikas: Hiina statistika.

               (28)

               HRVst Taiwani ja Taisse suunduva teatavate hõreda koega klaaskiust kangaste kaubavoo kindlakstegemiseks võeti arvesse Hiina statistikat, mille andmed olid kättesaadavad aga üksnes vaatlusalusest tootest kõrgema tooterühma tasandil. COMEXTi ja liidu tootmisharu esitatud andmed mahtudele, mis on liigitatud CN-koodide ex 7019 51 00 ja ex 7019 59 00 alla, võimaldavad kindlaks teha, et vaatlusalune toode hõlmab märkimisväärse osa Hiina statistikast. Seega võis kõnealuseid andmeid arvesse võtta.

               (29)

               Tabelitest 1–3 nähtub selgelt, et järsule langusele Hiinast pärit hõreda koega klaaskiust kangaste ekspordis liitu järgnes oluline tõus Hiinast pärit hõreda koega klaaskiust kangaste ekspordis Taiwani ja Taisse, millele omakorda järgnes Taiwanist ja Taist pärit hõreda koega klaaskiust kangaste liitu eksportimise märgatav suurenemine aruandeperioodi ajal.

               (30)

               Kuna Taiwani ja Tai äriühingud koostööd ei teinud, ei saadud teavet uurimisaluse toote tegeliku tootmise võimalike mahtude kohta neis riikides.

         2.5.   Kaubandusstruktuuri muutumise kokkuvõte

               (31)

               HRVst liitu toimuva ekspordi üldine vähenemine ja ekspordi samaaegne suurenemine Taiwanist ja Taist liitu ning HRVst vastavalt Taiwani ja Taisse pärast esialgsete meetmete kehtestamist 2011. aasta veebruaris ja lõplike meetmete kehtestamist 2011. aasta augustis toovad kaasa muutused ühelt poolt nimetatud riikide kaubandusstruktuurides ning teiselt poolt nende riikide ekspordis liitu.

         2.6.   Kõrvalehoidmise laad

               (32)

               Algmääruse artikli 13 lõike 1 alusel tuleneb kaubandusstruktuuri muutus tavast, protsessist või toimingust, millel ei ole piisavat nõuetekohast põhjendust või majanduslikku õigustust peale tollimaksu kehtestamise. Tava, protsess või töö hõlmab muu hulgas sellise toote, mille suhtes meetmed kehtivad, saatmist läbi kolmandate riikide.

               (33)

               Komisjonil on tõendeid Hiina ettevõtjate ärikontaktide kohta liidu importijatega, mis kinnitavad läbi Tai tehtavaid ümberlaadimisi. Lisaks viitab kõigi Taiwani ja Tai uurimisaluse toote tootjate koostöö puudumine nendes riikides toimuvatele hõreda koega klaaskiust kangaste ümberlaadimisele. Peale selle näitab neist kahest riigist pärit impordi järsk suurenemine, et selle põhjuseks on Taiwani ja Tai kauplejate Hiina toodete ümberlaadimine liitu.

               (34)

               Seepärast kinnitatakse Hiina päritolu toodete ümberlaadimine Taiwanis ja Tais.

         2.7.   Muu piisava põhjuse või majandusliku õigustuse puudumine peale dumpinguvastase tollimaksu kehtestamise

               (35)

               Uurimise käigus ei leitud ümberlaadimisele ühtki muud põhjendust või majanduslikku õigustust kui vaatlusaluse toote suhtes kehtivatest meetmetest kõrvalehoidmine. Muid tegureid peale tollimaksu, mis võiksid kompenseerida Hiinast pärit teatava hõreda koega klaaskiust kangaste Taiwanis ja Tais ümberlaadimise kulud, eelkõige transpordi ja uuesti pealelaadimisega seotud kulud, ei leitud.

         2.8.   Dumpinguvastase tollimaksu parandava mõju kahjustamine

               (36)

               Et hinnata seda, kas imporditud uurimisalune toode kahjustas koguste ja hindade osas vaatlusaluse toote impordi suhtes kehtivate meetmete parandavat mõju, kasutati COMEXTi andmeid kui sobivamaid kättesaadavaid andmeid koostööst hoiduvate Taiwani ja Tai äriühingute koguste ja hindade kohta. Sellisel viisil määratletud hindu võrreldi kahju kõrvaldamist võimaldava tasemega, mis kehtestati liidu tootjatele esialgse määruse põhjenduses 74.

               (37)

               Leiti, et impordi suurenemine Taiwanist liitu 1,03 miljonilt m2-lt 2010. aastal 17,07 miljoni m2-ni aruandeperioodil on märkimisväärne koguse tõus.

               (38)

               Leiti, et impordi suurenemine Taist liitu 40 000 m2-lt 2010. aastal 24,11 miljoni m2-ni aruandeperioodil on oluline koguse tõus.

               (39)

               Esialgses määruses kehtestatud kahju kõrvaldamist võimaldava taseme ja kaalutud keskmise ekspordihinna (kõnealuses uurimises määratud vastavalt Taiwanile ja Taile ning kohandatuna vastavalt esialgses uurimises kindlaksmääratud impordijärgsetele kuludele ja kvaliteedikohandustele) võrdlemisel ilmnes, et müük mõlemas vaatlusaluses riigis toimus turuhinnast oluliselt madalama hinnaga. Seega järeldati, et kehtivate meetmete parandavat mõju kahjustatakse nii koguste kui ka hindade osas.

         2.9.   Tõendid dumpingu kohta

               (40)

               Viimaks uuriti vastavalt algmääruse artikli 13 lõikele 1, kas oli tõendeid dumpingu kohta võrreldes esialgse uurimise käigus eelnevalt kindlaksmääratud normaalväärtusega.

               (41)

               Esialgses määruses kehtestati normaalväärtus Kanada hindade alusel, mis leiti kõnealuse uurimise käigus olevat sobiv turumajanduslik võrdlusriik HRV-le. Leiti, et vastavalt algmääruse artikli 13 lõikele 1 on asjakohane kasutada eelnevalt esialgses uurimises kindlaksmääratud normaalväärtust.

               (42)

               Vastavalt põhinesid Taiwanist ja Taist pärit ekspordi hinnad kättesaadavatel andmetel ehk siis teatavate hõreda koega klaaskiust kangaste keskmisel ekspordihinnal aruandeperioodi ajal, nagu need on esitatud COMEXTis. Kasutati kättesaadavaid andmeid, sest ükski kahe vaatlusaluse riigi uurimisaluse toote tootja ei teinud koostööd.

               (43)

               Normaalväärtuse ja ekspordihinna õiglase võrdluse tagamiseks võeti vastavalt algmääruse artikli 2 lõikele 10 kohanduste näol nõuetekohaselt arvesse erinevusi, mis mõjutavad hindu ja hinna võrreldavust. Vastavalt sellele tehti kohandusi, et võtta arvesse transpordi-, kindlustus- ja pakkimiskulude erinevusi. Võttes arvesse, et Taiwani, Tai ja HRV tootjad ei teinud koostööd, tuli kohandused teha sobivaimate kättesaadavate andmete alusel. Seega põhines vastav kohandamine protsendil, mis arvutati võrdeliselt transpordi-, kindlustus- ja pakkimiskuludega seoses nende müügitehingute väärtusega, mis tehti liitu esialgses uurimises koostööd teinud Hiina eksportivate tootjate CIF tarnetingimustel.

               (44)

               Kooskõlas algmääruse artikli 2 lõigetega 11 ja 12 arvutati dumping, võrreldes esialgses määruses esitatud kaalutud keskmist normaalväärtust ja vastavaid kaalutud keskmisi ekspordihindu kahes vaatlusaluses riigis käesoleva uurimise aruandeperioodil, väljendatuna protsendina CIF-hinnast liidu piiril enne tollimaksu tasumist.

               (45)

               Sel viisi kindlaksmääratud kaalutud keskmise normaalväärtuse ja kaalutud keskmise ekspordihinna võrdlusel tuvastati dumping.

         3.   MEETMED

               (46)

               Eespool öeldut arvesse võttes järeldati, et HRVst pärit teatavate hõreda koega klaaskiust kangaste impordi suhtes kehtestatud lõplikust dumpinguvastasest tollimaksust on hoitud kõrvale algmääruse artikli 13 lõike 1 tähenduses, kasutades selleks ümberlaadimist Taiwanis ja Tais.

               (47)

               Vastavalt algmääruse artikli 13 lõike 1 esimesele lausele tuleks vaatlusaluse toote impordi suhtes kehtestatud meetmeid laiendada ka uurimisalusele tootele ehk Taiwanist ja Taist saadetud samasugusele tootele, olenemata sellest, kas see deklareeritakse Taiwanist ja Taist pärinevana või mitte.

               (48)

               Pidades silmas koostööst hoidumist käesoleva uurimise käigus, peaksid laiendatavad meetmed olema need, mis on algmääruse artikli 1 lõikes 2 sätestatud kõigi teiste äriühingute suhtes praegu 62,9 % suuruse lõpliku dumpinguvastase tollimaksuna, mida kohaldatakse vaba netohinna suhtes liidu piiril enne tollimaksu sissenõudmist.

               (49)

               Vastavalt algmääruse artikli 13 lõikele 3 ja artikli 14 lõikele 5, millega on ette nähtud, et kõik laiendatud meetmed peaksid kehtima impordi suhtes, mis on liitu sisse toodud algatamismäärusega kehtestatud registreerimise alusel, tuleb tollimaksud sisse nõuda teatavate hõreda koega klaaskiust kangaste registreeritud impordilt, mis on saadetud Taiwanist ja Taist.

         4.   VABASTAMISTAOTLUSED

               (50)

               Nagu põhjenduses 9 märgitud, ei andnud pärast menetluse algatamist endast märku ükski kahe vaatlusaluse riigi tootja. Vastavalt sellele ei esitatud algmääruse artikli 13 lõike 4 alusel ühtegi vabastamistaotlust meetmete kohaldamisala laiendamisest.

               (51)

               Ilma et see piiraks algmääruse artikli 11 lõike 3 kohaldamist, nõutakse, et Taiwani ja Tai tootjad, kes ei andnud endast kõnealuse menetluse käigus teada ega eksportinud uurimisalust toodet liitu aruandeperioodil ning kes kavatsevad esitada taotluse vabastuse saamiseks laiendatud dumpinguvastasest tollimaksust vastavalt algmääruse artikli 11 lõikele 4 ja artikli 13 lõikele 4, vastaksid küsimustikule, et komisjonil oleks võimalik kindlaks teha, kas vabastus võib olla õigustatud. Sellise vabastuse võib anda pärast seda, kui on hinnatud turusituatsiooni, tootmisvõimsust ja tootmisvõimsuse rakendusastet, hanke- ja müüginäitajaid, tõendeid dumpingu kohta ning sellise praktika jätkumise tõenäosust, milleks puudub piisav põhjendus või majanduslik õigustus. Tavaliselt korraldab komisjon ka kohapealse kontrollkäigu. Taotlus tuleb komisjonile saata koos kogu vajaliku teabega, eelkõige muudatuste kohta äriühingu tootmis- ja müügitegevuses.

               (52)

               Kui vabastus on põhjendatud, teeb komisjon pärast nõuandekomiteega konsulteerimist ettepaneku kehtivaid laiendatud meetmeid vastavalt muuta. Seejärel jälgitakse kõiki vabastusi, et tagada vabastuse andmisega kehtestatud tingimuste täitmine.

         5.   TEAVITAMINE

               (53)

               Kõiki huvitatud isikuid teavitati olulistest faktidest ja kaalutlustest, mille alusel eespool nimetatud järeldused tehti, ning neile anti võimalus esitada märkusi. Pärast teatavakstegemist esitas Tai kaubandusministeeriumi väliskaubanduse osakond märkused. Neis paluti arvesse võtta ka Tai impordi- ja ekspordistatistikat hõreda koega klaaskiust kangaste kohta. Tai ametiasutuste esitatud statistikat võeti arvesse ja see osutus kasulikuks teabeallikaks. Sellele vaatamata ei kasutatud seda statistikat lõplike järelduste tegemisel, sest COMEXTi andmete ja Hiina riikliku statistika suundumused olid ühtlasemad. Seega ei olnud esitatud argumentide tõttu põhjust lõplikke järeldusi muuta,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Rakendusmääruse (EL) nr 791/2011 artikli 1 lõikes 2 kõikide muude äriühingute suhtes kehtestatud lõplikku dumpinguvastast tollimaksu selliste Hiinast pärinevate hõreda koega klaaskiust kangaste (välja arvatud klaaskiust plaadid) impordile, mille koeruudu pikkus ja laius on üle 1,8 mm ja mis kaaluvad rohkem kui 35 g/m2, laiendatakse käesolevaga selliste hõreda koega klaaskiust kangaste (välja arvatud klaaskiust plaadid) impordi suhtes, mille koeruudu pikkus ja laius on üle 1,8 mm, mis kaaluvad rohkem kui 35 g/m2 ja kuuluvad praegu CN-koodide ex 7019 51 00 ja ex 7019 59 00 (TARICi koodid 7019510012, 7019510013, 7019590012 and 7019590013) alla ning mis on saadetud Taiwanist ja Taist, olenemata sellest, kas need on deklareeritud Taiwanist ja Taist pärinevatena või mitte.
   2.   Käesoleva artikli lõikega 1 laiendatud tollimaks nõutakse sisse määruse (EL) nr 437/2012 artikli 2 ja määruse (EÜ) nr 1225/2009 artikli 13 lõike 3 ja artikli 14 lõike 5 kohaselt registreeritud, Taiwanist ja Taist saadetud impordilt, olenemata sellest, kas seda deklareeritakse Taiwanist ja Taist pärit impordina või mitte.
   3.   Kui ei ole sätestatud teisiti, kohaldatakse kehtivaid tollimaksusätteid.
   Artikkel 2
   1.   Artikli 1 alusel laiendatud tollimaksust vabastamise taotlused esitatakse kirjalikult ühes Euroopa Liidu ametlikest keeltest ja neile peab alla kirjutama vabastuse taotlejat esindama volitatud isik. Taotlus tuleb saata järgmisel aadressil:

               European Commission

               Directorate-General for Trade

               Directorate H

               Office: N-105 08/20

               1049 Bruxelles/Brussels

               BELGIQUE/BELGIË

               Faks: (32 2) 295 65 05

         2.   Vastavalt määruse (EÜ) nr 1225/2009 artikli 13 lõikele 4 võib komisjon pärast konsulteerimist nõuandekomiteega lubada oma otsusega vabastada artikliga 1 laiendatud tollimaksust nende äriühingute impordi, kes ei hoia kõrvale rakendusmäärusega (EL) nr 791/2011 kehtestatud dumpinguvastastest meetmetest.
   Artikkel 3
   Käesolevaga lõpetavad tolliasutused määruse (EL) nr 437/2012 artikli 2 kohase impordi registreerimise.
   Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 10. jaanuar 2013

            Nõukogu nimel

            eesistuja

         E. GILMORE

      (1)  ELT L 343, 22.12.2009, lk 51.

      (2)  ELT L 204, 9.8.2011, lk 1.

      (3)  ELT L 134, 24.5.2012, lk 12.

      (4)  ELT L 43, 17.2.2011, lk 9.

      (5)  ELT L 292, 10.11.2011, lk 4.

      (6)  Vt joonealune märkus 5.


title: Komisjoni rakendusmäärus (EL) nr 708/2013, 23. juuli 2013 , teatavate kaupade klassifitseerimise kohta kombineeritud nomenklatuuris

text:
               25.7.2013

               ET

               Euroopa Liidu Teataja

               L 200/10

         KOMISJONI RAKENDUSMÄÄRUS (EL) nr 708/2013,
   23. juuli 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et liikmesriikide tolliasutuste väljastatud siduvale tariifiinformatsioonile kombineeritud nomenklatuuri kaupade klassifitseerimise kohta, mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.

               (5)

               Tolliseadustiku komitee ei ole oma eesistuja määratud tähtaja jooksul arvamust avaldanud,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. juuli 2013

            Komisjoni nimel presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  EÜT L 302, 19.10.1992, lk 1.

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Valgusdioodidest (LED), transistoritest, takistitest ja kaitsedioodidest toode (nn LED-riba). Toote komponendid on trükkplaadi kujul monteeritud elastsesse metalliribasse, mõõtmetega umbes 17 × 1 cm, mille alumisel küljel on eemaldatava paberiga kaetud liimikiht. Komponendid on omavahel ühendatud.
                  Kontaktid jootmiseks (nt traadid) riba otstes võimaldavad ühendamist 12 V alalisvoolu toiteallikasse.
                  Vooluvõrku ühendatud toode annab valgust.
                  Toode on valgusti, näiteks mõeldud kasutamiseks mööbliesemetel.

                      (1) Vt foto.

                  9405 40 99

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 2 a ja 6 ning CN-koodide 9405, 9405 40 ja 9405 40 99 sõnastusega.
                  Kuna toode kujutab endast trükkmoodulikoostu (vt ka kombineeritud nomenklatuuri selgitavad märkused, alamrubriik 8443 99 10 – elektroonilised moodulid), ei vasta see pooljuhtseadiste ega diskreetse LEDi tingimustele rubriigi 8541 tähenduses. Seega ei või toodet klassifitseerida rubriiki 8541.
                  Tootel on kõik rubriiki 9405 kuuluva valgusti objektiivsed omadused. Seega ei või toodet klassifitseerida rubriiki 8543.
                  Arvesse võttes toote objektiivseid omadusi, on tootel rubriiki 9405 kuuluva komplektse valgusti põhiomadused, kuna toimimiseks piisab selle ühendamisest toiteallikaga.
                  Seega tuleb toode klassifitseerida CN-koodi 9405 40 99 alla kui muu elektrivalgusti.

         (1)  Foto on üksnes illustratsiooniks.


title: Komisjoni rakendusmäärus (EL) nr 116/2014, 6. veebruar 2014 , mis käsitleb toimeaine kaaliumjodiidi heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta  EMPs kohaldatav tekst

text:
               7.2.2014

               ET

               Euroopa Liidu Teataja

               L 38/26

      KOMISJONI RAKENDUSMÄÄRUS (EL) nr 116/2014,
   6. veebruar 2014,
   mis käsitleb toimeaine kaaliumjodiidi heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. Kaaliumjodiidi puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2005/751/EÜ (3).

               (2)

               Vastavalt direktiivi 91/414/EMÜ artikli 6 lõikele 2 said Madalmaad äriühingult Koppert Beheer B.V. 6. septembril 2004 taotluse toimeaine kaaliumjodiidi kandmiseks direktiivi 91/414/EMÜ I lisasse. Otsusega 2005/751/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas esitatud andmete ja teabega seotud nõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas esialgse hindamisaruande 27. juulil 2007. Komisjoni määruse (EL) nr 188/2011 (4) artikli 11 lõike 6 kohaselt nõuti taotlejalt täiendavat teavet. Taotleja teatas 30. mail 2011, et täiendav teave ei ole kättesaadav.

               (4)

               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas komisjonile oma järeldused toimeaine kaaliumjodiidi pestitsiidina kasutamise riskihindamise kohta (5)22. oktoobril 2012. Toiduohutusamet tegi kindlaks mitmed puudused andmetes, mille puhul taotleja oleks pidanud esitama täiendavaid andmeid. 27. septembril 2013 võttis Koppert B.V. kaaliumjodiidi loataotluse kirja teel tagasi.

               (5)

               Kooskõlas direktiivi 91/414/EMÜ artikli 8 lõike 1 punktiga b anti liikmesriikidele võimalus anda esialgu kolmeks aastaks ajutisi lube kaaliumjodiidi sisaldavatele taimekaitsevahenditele. Komisjoni otsusega 2010/457/EL (6) anti liikmesriikidele luba pikendada kaaliumjodiidi ajutisi lube kuni hiljemalt 31. augustini 2012. Komisjoni rakendusotsusega 2012/363/EL (7) anti liikmesriikidele luba pikendada kaaliumjodiidi ajutisi lube kuni hiljemalt 31. juulini 2014.

               (6)

               Taotluse tagasivõtmise tõttu ei tohiks kaaliumjodiidi vastavalt määruse (EÜ) nr 1107/2009 artikli 13 lõikele 2 heaks kiita.

               (7)

               Juba antud ajutised load tuleks seega kehtetuks tunnistada ja uusi lubasid ei tohiks anda.

               (8)

               Liikmesriikidele tuleks anda aega kaaliumjodiidi sisaldavate taimekaitsevahendite lubade tühistamiseks.

               (9)

               Kui liikmesriigid annavad kooskõlas määruse (EÜ) nr 1107/2009 artikliga 46 kaaliumjodiidi sisaldavate taimekaitsevahenditega seoses ajapikendust, peab kõnealune ajapikendus lõppema hiljemalt kaheksateist kuud pärast käesoleva määruse jõustumist.

               (10)

               Käesolev määrus ei piira õigust esitada kaaliumjodiidi kohta uut taotlust vastavalt määruse (EÜ) nr 1107/2009 artiklile 7.

               (11)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmata jätmine
   Toimeainet kaaliumjodiid ei kiideta heaks.
   Artikkel 2
   Üleminekumeetmed
   Liikmesriigid tühistavad toimeainena kaaliumjodiidi sisaldavate taimekaitsevahendite kehtivad load hiljemalt 27. augustiks 2014.
   Artikkel 3
   Ajapikendus
   Mis tahes ajapikendus, mille liikmesriigid annavad vastavalt määruse (EÜ) nr 1107/2009 artiklile 46, peab olema võimalikult lühike ja lõppema hiljemalt 27. augustiks 2015.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. veebruar 2014

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Nõukogu direktiiv 91/414/EMÜ, 15. juuli 1991, mis käsitleb taimekaitsevahendite turuleviimist (EÜT L 230, 19.8.1991, lk 1).

      (3)  Komisjoni otsus 2005/751/EÜ, 21. oktoober 2005, millega tunnistatakse põhimõtteliselt täielikuks üksikasjaliku läbivaatuse jaoks esitatud toimikud, pidades silmas askorbiinhappe, kaaliumjodiidi ja kaaliumtiotsüanaadi võimalikku kandmist nõukogu direktiivi 91/414/EMÜ I lisasse (ELT L 282, 26.10.2005, lk 18).

      (4)  Komisjoni määrus (EL) nr 188/2011, 25. veebruar 2011, millega sätestatakse üksikasjalikud eeskirjad nõukogu direktiivi 91/414/EMÜ rakendamiseks seoses selliste toimeainete hindamismenetlusega, mis kaks aastat pärast kõnealuse direktiivi teatavakstegemist ei olnud veel turule viidud (ELT L 53, 26.2.2011, lk 51).

      (5)  EFSA Journal 2013;11(6):2923. Kättesaadav internetis: www.efsa.europa.eu

      (6)  Komisjoni otsus 2010/457/EL, 17. august 2010, millega lubatakse liikmesriikidel pikendada uute toimeainete Candida oleophila O-tüve, kaaliumjodiidi ja kaaliumtiotsüanaadi ajutisi lubasid (ELT L 218, 19.8.2010, lk 24).

      (7)  Komisjoni rakendusotsus 2012/363/EL, 4. juuli 2012, millega lubatakse liikmesriikidel pikendada uute toimeainete biksafeeni, Candida oleophila O-tüve, fluopüraami, halosulfurooni, kaaliumjodiidi, kaaliumtiotsüanaadi ja spirotetramaadi ajutisi kasutuslubasid (ELT L 176, 6.7.2012, lk 70).


title: Komisjoni rakendusmäärus (EL) nr 485/2012, 7. juuni 2012 , rakendusmäärusega (EL) nr 1239/2011 avatud pakkumismenetluse raames toimuvas seitsmendas osalises pakkumiskutses kinnitatava suhkru minimaalse tollimaksumäära kohta

text:
               8.6.2012

               ET

               Euroopa Liidu Teataja

               L 148/24

         KOMISJONI RAKENDUSMÄÄRUS (EL) nr 485/2012,
   7. juuni 2012,
   rakendusmäärusega (EL) nr 1239/2011 avatud pakkumismenetluse raames toimuvas seitsmendas osalises pakkumiskutses kinnitatava suhkru minimaalse tollimaksumäära kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 187 koostoimes artikliga 4,
   ning arvestades järgmist:

               (1)

               Komisjoni rakendusmäärusega (EL) nr 1239/2011 (2) on 2011/2012. turustusaastaks välja kuulutatud alaline pakkumismenetlus CN-koodi 1701 alla kuuluva suhkru vähendatud tollimaksumääraga impordiks.

               (2)

               Arvestades osalise pakkumiskutse alusel esitatud pakkumusi, peab komisjon otsustama, kas vastavalt rakendusmääruse (EL) nr 1239/2011 artiklile 6 kehtestada või jätta kehtestamata minimaalne tollimaksumäär kaheksakohalise CN-koodi kohta.

               (3)

               Seitsmenda osalise pakkumiskutse alusel esitatud pakkumuste põhjal tuleks minimaalne tollimaksumäär kehtestada teatavate CN-koodi 1701 alla kuuluva suhkru kaheksakohaliste koodide kohta ning minimaalset tollimaksumäära muude CN-koodi alla kuuluva suhkru kaheksakohaliste koodide kohta ei kehtestata.

               (4)

               Turu kiireks teavitamiseks ja meetme tõhusa haldamise tagamiseks peaks käesolev määrus jõustuma Euroopa Liidu Teatajas avaldamise päeval.

               (5)

               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruses (EL) nr 1239/2011 sätestatud pakkumismenetluse raames seitsmenda osalise pakkumiskutse puhul, mille alusel tehtavate pakkumuste esitamise tähtaeg lõpeb 6. juunil 2012, on minimaalne tollimaksumäär kehtestatud või ei ole kehtestatud, nagu on sätestatud käesoleva määruse lisas CN-koodi 1701 alla kuuluva suhkru kaheksakohalise koodi kohta.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. juunil 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 318, 1.12.2011, lk 4.

      LISA

         Minimaalne tollimaksumäär

                  (EUR/t)

                  Kaheksakohaline CN-kood

                  Minimaalne tollimaksumäär

                  1

                  2

                  1701 12 10

                  X

                  1701 12 90

                  X

                  1701 13 10

                  X

                  1701 13 90

                  —

                  1701 14 10

                  312,60

                  1701 14 90

                  —

                  1701 91 00

                  X

                  1701 99 10

                  345,00

                  1701 99 90

                  —

                              (—)

                              Minimaalne tollimaksumäär kehtestamata (kõik pakkumused tagasi lükatud).

                              (X)

                              Pakkumused puuduvad.


title: Komisjoni rakendusmäärus (EL) nr 444/2012, 24. mai 2012 , rakendusmäärusega (EL) nr 1239/2011 avatud pakkumismenetluse raames toimuvas kuuendas osalises pakkumiskutses kinnitatava suhkru minimaalse tollimaksumäära kohta

text:
               25.5.2012

               ET

               Euroopa Liidu Teataja

               L 135/61

         KOMISJONI RAKENDUSMÄÄRUS (EL) nr 444/2012,
   24. mai 2012,
   rakendusmäärusega (EL) nr 1239/2011 avatud pakkumismenetluse raames toimuvas kuuendas osalises pakkumiskutses kinnitatava suhkru minimaalse tollimaksumäära kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 187 koostoimes artikliga 4,
   ning arvestades järgmist:

               (1)

               Komisjoni rakendusmäärusega (EL) nr 1239/2011 (2) on 2011/2012. turustusaastaks välja kuulutatud alaline pakkumismenetlus CN-koodi 1701 alla kuuluva suhkru vähendatud tollimaksumääraga impordiks.

               (2)

               Arvestades osalise pakkumiskutse alusel esitatud pakkumusi, peab komisjon otsustama, kas vastavalt rakendusmääruse (EL) nr 1239/2011 artiklile 6 kehtestada või jätta kehtestamata minimaalne tollimaksumäär kaheksakohalise CN-koodi kohta.

               (3)

               Kuuenda osalise pakkumiskutse alusel esitatud pakkumuste põhjal tuleks minimaalne tollimaksumäär kehtestada teatavate CN-koodi 1701 alla kuuluva suhkru kaheksakohaliste koodide kohta ning minimaalset tollimaksumäära muude CN-koodi alla kuuluva suhkru kaheksakohaliste koodide kohta ei kehtestata.

               (4)

               Turu kiireks teavitamiseks ja meetme tõhusa haldamise tagamiseks peaks käesolev määrus jõustuma Euroopa Liidu Teatajas avaldamise päeval.

               (5)

               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruses (EL) nr 1239/2011 sätestatud pakkumismenetluse raames kuuenda osalise pakkumiskutse puhul, mille alusel tehtavate pakkumuste esitamise tähtaeg lõpeb 23. mail 2012, on minimaalne tollimaksumäär kehtestatud või ei ole kehtestatud, nagu on sätestatud käesoleva määruse lisas CN-koodi 1701 alla kuuluva suhkru kaheksakohalise koodi kohta.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. mai 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 318, 1.12.2011, lk 4.

      LISA

         Minimaalne tollimaksumäär

                  (EUR/t)

                  Kaheksakohaline CN-kood

                  Minimaalne tollimaksumäär

                  1

                  2

                  1701 12 10

                  X

                  1701 12 90

                  X

                  1701 13 10

                  X

                  1701 13 90

                  —

                  1701 14 10

                  306,00

                  1701 14 90

                  —

                  1701 91 00

                  X

                  1701 99 10

                  340,00

                  1701 99 90

                  X

                              (—)

                              Minimaalne tollimaksumäär kehtestamata (kõik pakkumused tagasi lükatud).

                              (X)

                              Pakkumused puuduvad.


title: Komisjoni rakendusmäärus (EL) nr 539/2013, 12. juuni 2013 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               13.6.2013

               ET

               Euroopa Liidu Teataja

               L 161/2

         KOMISJONI RAKENDUSMÄÄRUS (EL) nr 539/2013,
   12. juuni 2013,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. juuni 2013

            Komisjoni nimel presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  41,5

                  MK

                  55,8

                  TN

                  30,0

                  TR

                  57,9

                  ZZ

                  46,3

                  0707 00 05

                  AL

                  36,9

                  EG

                  172,5

                  MK

                  32,8

                  TR

                  142,5

                  ZZ

                  96,2

                  0709 93 10

                  TR

                  139,3

                  ZZ

                  139,3

                  0805 50 10

                  AR

                  77,2

                  TR

                  115,2

                  ZA

                  110,6

                  ZZ

                  101,0

                  0808 10 80

                  AR

                  155,1

                  BR

                  105,5

                  CL

                  123,4

                  CN

                  96,1

                  NZ

                  139,0

                  US

                  160,0

                  ZA

                  113,5

                  ZZ

                  127,5

                  0809 10 00

                  IL

                  342,4

                  TR

                  201,4

                  ZZ

                  271,9

                  0809 29 00

                  IL

                  750,0

                  TR

                  415,9

                  US

                  766,2

                  ZZ

                  644,0

                  0809 30

                  TR

                  196,9

                  ZZ

                  196,9

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.